মার্কিন সফরে চরম অপমানিত হলেন শাহবাজ শরিফ!

ওয়েব ডেস্ক : সম্প্রতি আমেরিকা (America) সফরে গিয়েছেন পাক প্রধানমন্ত্রী শাহবাজ শরিফ (Shehbaz Sharif) ও সেনাপ্রধান আসিম মুনির (Asim Munir)। সেখানে বৈঠক করেছেন মার্কিন প্রেসিডেন্ট ডোনাল্ড ট্রাম্পের (Donald Trump) সঙ্গে। তবে এই বৈঠকের আগে রীতিমতো অপমানিত হলেন পাক প্রধানমন্ত্রী। শাহবাজকে ৩০ মনিটের অপেক্ষা করিয়ে রাখা হয়। এমনকি তাদের সাক্ষাতের কোনও ছবি বা ভিডিয়ো মার্কিন প্রশাসনের তরফে প্রকাশ করা হয়নি বলে জানা গিয়েছে।

মার্কিন প্রথা অনুযায়ী, কোনও রাষ্ট্রপ্রধানের সঙ্গে যদি মার্কিন প্রেসিডেন্ট সাক্ষাৎ করেন, তাহলে সেই সাক্ষাতের ছবি ও ভিডিয়ো প্রকাশ করা হয় হোয়াইট হাউসের তরফে। তবে পাক প্রধানমন্ত্রীর ক্ষেত্রে সেই নিয়ম মানা হয়নি। শুধুমাত্র পাক সরকারের তরফে সেই তথ্য প্রকাশ করা হয়েছে। বিশেষজ্ঞরা দাবি করছেন, ট্রাম্প এই সাক্ষাৎকে গুরুত্ব দিতে নারাজ।

আরও খবর : রাশিয়া-আমেরিকা ঠান্ডা লড়াই! তৃতীয় বিশ্বযুদ্ধের দামামা বাজল বলে!

তবে শুধু এমন নয়, পাক প্রধানমন্ত্রীর দফতর সূত্রে খবর, ট্রাম্পের (Trump) সঙ্গে সাক্ষাতের আগের ৩০ মিনিট বসিয়ে রাখা হয় শাহবাজ শরিফকে (Shehbaz Sharif)। দাবি করা হয়, ওই সময় মার্কিন প্রেসিডেন্ট এক সরকারি নির্দেশ নামায় সাক্ষর করতে ব্যস্ত ছিলেন। যার ফলে বেশ অনেকক্ষণ শাহবাজকে একাই বসে থাকতে হয়। পরে ট্রাম্পের সঙ্গে এই বৈঠক হয় পাক প্রধানমন্ত্রীর। সেই সময় সঙ্গে ছিলেন ভাইস প্রেসিডেন্ট জেডি ভ্যান্স ও বিদেশসচিব মার্কো রুবিও। অন্যদিকে এই বৈঠকের আগে পাক প্রধানমন্ত্রীর প্রশংসা করেছিলেন ডোনাল্ড ট্রাম্প। শাহবাজ শরিফ (Shehbaz Sharif) ও আসিফ মুনিরকে (Asim Munir) অসাধারণ মানুষ বলেছিলেন তিনি।

উল্লেখ্য, বিশ্ব রাজনীতি ধীরে ধীরে পরিবর্তন হচ্ছে। মার্কিন শুল্কমোবার কারণে ভারত-চীন ও রাশিয়া কিছুটা কাছাকাছি এসেছে। অন্যদিকে নিজেদের অস্তিত্ব টিকিয়ে রাখতে পাকিস্তান সৌদি আরবের সঙ্গে প্রতিরক্ষা চুক্তি করেছে। এছাড়া নিজেদের অস্তিত্ব বিক্রি করে আমেরিকাকে পাশে রাখার চেষ্টাও করছে ইসলামাবাদ। তবে এই সম্পর্ক কতদিন থাকবে এখন সেটাই দেখার।